Wednesday, 25 June 2014
ລາວຫາລືກັບຄູ່ຮ່ວມມືວາງແຜນພັດທະນາເສດຖະກິດ-ສັງຄົມ 5 ປີຄັ້ງທີ VIII ( 2016-2020)
ໃນວັນທີ 24 ມິຖຸນານີ້, ຢູ່ນະຄອນຫລວງວຽງຈັນ, ກະຊວງແຜນການ ແລະ ການລົງທຶນ ໄດ້ຕາງໜ້າລັດຖະບານລາວ ເປີດການປຶກສາຫາລືກັບຜູ້ຕາງໜ້າບັນດາ ປະເທດຄູ່ຮ່ວມພັດທະນາ ເພື່ອແລກປ່ຽນຄຳຄິດເຫັນເຂົ້າໃສ່ແຜນພັດທະນາເສດ ຖະກິດ- ສັງຄົມ 5 ປີຄັ້ງທີ VIII( 2016- 2020) ແນໃສ່ຮັບປະກັນໃຫ້ແຜນພັດ ທະນາດັ່ງກ່າວມີເນື້ອໃນຄົບຖ້ວນສົມບູນ ສອດຄອງກັບສະພາບຕົວຈິງຂອງ ສປປ ລາວ ແລະ ສາມາດບັນລຸໄດ້ໝາກຜົນໃນການຈັດຕັ້ງປະຕິບັດໄດ້ເປັນຢ່າງດີ.
ສຳລັບແຜນພັດທະນາເສດ ຖະກິດ-ສັງຄົມ 5 ປີ ຄັ້ງທີ VIII ມີເປົ້າໝາຍລວມຄື:ເຮັດໃຫ້ເສດຖະກິດແຫ່ງຊາດຂະຫຍາຍ ຕົວຕໍ່ເນື່ອງດ້ວຍຈັງຫວະໄວ ແລະ ຍືນຍົງ ແລະ ມີຄຸນນະພາບຕາມທິດຫັນເປັນອຸດສາຫະກຳ ແລະ ທັນສະໄໝ, ຮັບປະກັນ ສະຖຽນລະ ພາບດ້ານເສດຖະກິດມະຫາພາກ, ຄວາມດຸ່ນດ່ຽງລະຫວ່າງການພັດທະນາ ແລະ ການສະໜອງທຶນ, ຮັບປະ ກັນການພັດ ທະນາທີ່ສອດຄ່ອງກົມກຽວລະຫວ່າງການພັດທະນາເສດຖະກິດ, ວັດທະນະທຳ-ສັງຄົມ ແລະ ການປົກປັກຮັກສາສະພາບແວດລ້ອມຕິດພັນກັບການພັດທະນາຊົນນະບົດ ແລະ ແກ້ໄຂຄວາມທຸກຍາກ, ພັດທະນາຊັບພະຍາກອນມະນຸດ ໃຫ້ມີຄຸນນະພາບ ແລະ ຍົກສູງດ້ານສີມືແຮງງານ ເພື່ອໃຫ້ສາມາດແຂ່ງຂັນໄດ້ທັງພາຍໃນ ແລະ ພາກພື້ນ, ຮັກສາສະຖຽນລະ ພາບທາງດ້ານການເມືອງ, ຮັບປະກັນຄວາມສະຫງົບ ແລະ ຄວາມເປັນລະບຽບຮຽບຮ້ອຍຢ່າງໜັກແໜ້ນ, ສ້າງສັງຄົມສາມັກ ຄີປອງດອງ, ປະຊາທິ ປະໄຕ, ຍຸຕິທຳ ແລະ ສີວິໄລ, ພ້ອມທັງສືບຕໍ່ເປີດກວ້າງການຮ່ວມມືກັບສາກົນດ້ວຍຫລາຍຮູບແບບ ຢ່າງເປັນເຈົ້າການຕາມທິດຕ່າງຝ່າຍຕ່າງມີຜົນປະໂຫຍດ ແລະ ສ້າງເງື່ອນໄຂອຳນວຍ ການເຊື່ອມໂຍງກັບພາກພື້ນ ແລະ ສາກົນ.
ທ່ານລັດຖະມົນຕີຊ່ວຍວ່າການກະຊວງແຜນການ ແລະ ການລົງທຶນ ຄຳລຽນ ພົນເສນາ ກ່າວວ່າ: ປັດຈຸບັນການຊ່ວຍ ເຫລືອຈາກປະເທດຄູ່ຮ່ວມເພື່ອການພັດທະນາ (ODA) ກວມເອົາຫລາຍກວ່າ 20% ຂອງການ ລົງທຶນທັງໝົດໃນແຕ່ລະ ປີ, ດ້ວຍເຫດນັ້ນແຜນພັດທະນາເສດຖະກິດ-ສັງຄົມ 5 ປີຄັ້ງທີ VIII ຈຶ່ງ ມີຄວາມສຳຄັນຍິ່ງສຳລັບຄູ່ຮ່ວມພັດທະນາເພື່ອນຳໄປ ເປັນບ່ອນອີງໃນການຂຶ້ນແຜນສືບຕໍ່ຊ່ວຍເຫລືອໃຫ້ແກ່ ສປປ ລາວ ໃນຕໍ່ໜ້າ, ໂດຍເປົ້າໝາຍສຳຄັນຂອງການພັດທະນາຍັງ ແມ່ນສືບຕໍ່ແກ້ໄຂຄວາມທຸກຍາກຂອງປະຊາຊົນບັນດາເຜົ່າໃຫ້ໄດ້ຢ່າງໜັກ ແໜ້ນ, ທັງສາມາດບັນລຸເປົ້າໝາຍສະຫັດສະວັດ ເພື່ອການພັດທະນາຢ່າງສົມບູນ, ນຳເອົາປະເທດຫລຸດພົ້ນອອກຈາກຄວາມດ້ອຍພັດທະນາໃນປີ 2020.
Subscribe to: Post Comments (Atom)